|  |  |
| --- | --- |
|  | PRITARTA |
|  | Lopšelio-darželio tarybos |
|  | 2017-01-18 posėdžio |
|  | protokoliniu nutarimu |
|  | (protokolas Nr. V1-1) |
|  | PATVIRTINTA |
|  | Ukmergės vaikų lopšelio-darželio „Saulutė“ |
|  | direktoriaus 2017 m. vasario 1 d. |
|  | įsakymu Nr. V-17 |

**UKMERGĖS VAIKŲ LOPŠELIO-DARŽELIO „SAULUTĖ“**

**SKALBĖJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Skalbėjas yra vaikų lopšelio-darželio ,,Saulutė“ darbuotojas (toliau lopšelio-darželio), dirbantis pagal darbo sutartį.
2. Skalbėją į darbą priima ir atleidžia įstaigos vadovas.
3. Skalbėjo pareigybė priskiriama D lygio darbuotojų pareigybių grupei, kurioms netaikomi išsilavinimo ar profesinės kvalifikacijos reikalavimai.
4. Skalbėjas yra atskaitingas lopšelio-darželio direktoriui ir tiesiogiai pavaldus lopšelio-darželio ūkvedžiui.
5. Skalbėjui nesant darbe dėl pateisinamų priežasčių, jo pareigas atlieka kitas darbuotojas, paskirtas įstaigos vadovo nustatyta tvarka.

**II SKYRIUS**

**SKALBĖJO PAREIGYBĖS PASKIRTIS**

1. Skalbėjo pareigybės paskirtis – užtikrinti lopšelio-darželio minkšto inventoriaus, minkštų žaislų švarą.

# III SKYRIUS

#  SPECIALIEJI REIKALAVIMAI ŠIAS PAREIGAS EINANČIAM DARBUOTOJUI

1. Darbuotojas, einantis šias pareigas, turi žinoti:
	1. įvairių audinių skalbimo technologijas;
	2. naudojamų skalbimo medžiagų bendrą sudėtį, jų taikymą ir saugų darbą su jomis;
	3. skalbimo ir kitų, susijusių su darbo pobūdžiu, įrenginių bei mašinų techninius aprašymus įrengimų paskirtį ir eksploatacijos reikalavimus;
	4. darbuotojų saugos ir sveikatos, gaisrinės saugos reikalavimus.
2. Skalbėjas privalo vadovautis vadovo įsakymais, įstaigos vidaus tvarkos taisyklėmis, darbuotojų saugos ir sveikatos instrukcijomis, šiais pareiginiais nuostatais.

**IV SKYRIUS**

**SKALBĖJO FUNKCIJOS**

1. Dirbti apsivilkus tvarkingais darbo drabužiais, naudotis reikiamomis darbui asmeninėmis apsaugos priemonėmis.
2. Surūšiuoti skalbinius pagal spalvą, audinio faktūrą ir nešvarumo laipsnį.
3. Iškratyti iš skalbinių pūkus, plunksnas, smėlį, aštrius daiktus ir kitas šiukšles.
4. Surūšiuotiems skalbiniams atitinkamai parinkti skalbimo priemones ir skalbimo mašinos darbo režimą.
5. Į skalbimo mašiną dėti tiek skalbinių, kiek nurodyta mašinos eksploatavimo instrukcijoje.
6. Jungti mašiną skalbimui įsitikinus, ar patikimai uždarytos skalbinių įdėjimo angos.
7. Nuolat stebėti mašinos darbą. (Pastebėjus sutrikimus, nedelsiant išjungti ją).
8. Baigus skalbti, išjungti mašiną laikantis saugos darbe ir elektrosaugos reikalavimų.
9. Išimti išgręžtus skalbinius, tvarkingai juos padžiauti.
10. Lyginti visus išskalbtus ir išgręžtus skalbinius.
11. Sutvarkyti ir nušluostyti skalbimo mašiną.
12. Visą skalbimo ciklą atlikti laikantis darbuotojų saugos ir sveikatos reikalavimų.
13. Teisingai eksploatuoti skalbimo mašiną.
14. Trumpam palikus darbo vietą, grįžus patikrinti darbo vietos, skalbimo mašinos tvarkingumą, ar nebuvo pažeistas darbo režimas.
15. Savavališkai nešalinti įrengimų gedimų.
16. Informuoti ūkvedį apie darbuotojų saugos ir sveikatos reikalavimų pažeidimus, kurių skalbėjas pats pašalinti negali arba neprivalo.
17. Ekonomiškai ir racionaliai naudoti skalbimo priemones bei energetinius resursus.
18. Vykdyti teisėtus įstaigos vadovo bei ūkvedžio nurodymus.

**V** **SKYRIUS**

**SKALBĖJO TEISĖS**

1. Skalbėjas turi teisę:
	1. reikalauti, kad ūkvedys laiku ir pakankamais kiekiais aprūpintų darbui skirtomis priemonėmis bei asmeninėmis apsaugos priemonėmis;
	2. neatlikti darbų, kurie prieštarauja darbuotojų saugos ir sveikatos, gaisrinės saugos, elektrosaugos bei higienos taisyklėms, prieš tai pranešus įstaigos administracijai;
	3. reikalauti saugių darbo sąlygų, pateikti įstaigos vadovui pastabas ir pasiūlymus darbo sąlygoms pagerinti;
	4. kreiptis raštu arba žodžiu į įstaigos vadovą ar į kitą įstaigos administracijos darbuotoją įvairiais asmeninio pobūdžio klausimais.

### VI SKYRIUS

###  SKALBĖJO ATSAKOMYBĖ

1. Skalbėjas atsako už:
	1. laiku ir kokybiškai atliktą darbą;
	2. tinkamą darbo laiko naudojimą;
	3. darbo drausmės pažeidimus.
2. Už savo pareigų netinkamą vykdymą skalbėjas atsako įstaigos vidaus tvarkos taisyklių ir Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_

Susipažinau

 \_\_\_\_\_\_\_\_\_

 (Parašas)

 \_\_\_\_\_\_\_\_\_

 (Vardas ir pavardė)

 \_\_\_\_\_\_\_\_\_

 (Data)